**SELETUSKIRI**

**Jõelähtme Vallavolikogu määruse „Jõelähtme valla koolieelsetes lasteasutustes lapsevanema poolt kaetava osa määr ja tasumise kord“ juurde**

1. **Sissejuhatus ja eelnõu eesmärk**

Käesoleva seletuskirja koostas haridus-, kultuuri- ja sotsiaalosakonna juhataja Carmen Viherpuu (telefon 605 4867, e-mail carmen.viherpuu@joelahtme.ee).

“Kohaliku omavalitsuse korralduse seaduse” paragrahv 6 lõige 2 sätestab, et omavalitsusüksuse ülesanne on korraldada antud vallas või linnas koolieelsete lasteasutuste, põhikoolide, gümnaasiumide ja huvikoolide ülalpidamist, juhul kui need on omavalitsusüksuse omanduses.

„Koolieelse lasteasutuse seaduse“ § 27 lõige 3 sätestab, et muude kulude (lasteasutuse majandamiskulude, personali töötasu ja sotsiaalmaks ning õppevahendite kulud) katmine toimub valla- või linnaeelarve vahenditest ning valla- või linnavolikogu otsusel osaliselt vanemate poolt. Vanemate poolt kaetav osa ühe lapse kohta ei või ületada 20 protsenti Vabariigi Valitsuse kehtestatud palga alammäärast. Sama paragrahvi lõike 4 alusel kehtestab vallavolikogu osaliste kulude katmiseks vanemate poolt kaetava osa määra, mis võib olla diferentseeritud sõltuvalt lapse vanusest, lasteasutuse majandamiskuludest või muudest asjaoludest.

Eesti Reformierakonna, Sotsiaaldemokraatliku Erakonna ja Erakonna Eesti 200 leppisid valitsusliidu lepingus kokku, et vabastavad valla lasteaedades käivad Jõelähtme valla lapsed alates 01.01.2022 lasteaia kohatasust.

**Käesoleva määruse eesmärgiks on kehtestada Jõelähtme valla koolieelsetes lasteasutustes (Loo Lasteaed Pääsupesa, Kostivere Lasteaed, Lasteaed Neeme Mudila) lapsevanema poolt kaetava osa määr (edaspidi kohatasu) lapse eest kuus, selle tasumise korra ning kohatasust vabastamise alused.**

1. **Määruse sisu**

Määruse § 1 sõnastab, mida määrusega kehtestatakse – lapsevanema poolt kaetava osa määr (edaspidi kohatasu), kohatasu tasumise korra ning kohatasust vabastamise alused. Lasteaia direktoritele pannakse lasteaia kohatasu suurusest ja selle muutumisest lapsevanema teavitamise kohustus lapse lasteasutusse vastuvõtmisel ja vajadusel ka jooksvalt.

§ 2 kehtestab kohatasu lapse eest Jõelähtme valla koolieelsetes munitsipaallasteasutuses (edaspidi lasteaed). Kohatasude kehtestamisel on aluseks võetud lapse ja nende vanema(te) elukoht Eesti Rahvastikuregistris. Lapse eest, kelle enda ja kelle vanema(te) elukohaks on Eesti Rahvastikuregistri andmetel Jõelähtme vald, on kohatasu juba alates 01.01.2016. aastast 35€ kuus. Lapse eest, kelle enda ja kelle vanema(te) elukohaks ei ole Eesti Rahvastikuregistri andmetel Jõelähtme vald, on kohatasu 20% Vabariigi Valitsuse kehtestatud töötasu alammäärast. 2020. ja 2021. aastal on Vabariigi Valitsuse kehtestatud töötasu alammääraks olnud 584€, mis teeb kohatasu suuruseks 116,80€. 2022. aastal on tõuseb alampalk 654€ni, mistõttu tõuseb teises registris olevatele peredele lapse eest makstav kohatasu 130,80€ni.

Lisaks annab käesoleva paragrahvi lõige 3 Jõelähtme Vallavalitsusele õiguse erandkorras kehtestada kehtivast kohatasust väiksem summa hallatavate asutuste töötajatele, kelle lapsed käivad valla lasteaias, kuid kelle elukoht ei ole Eesti Rahvastikuregistri andmetel Jõelähtme vald (õigus kehtestada määruse § 2 lõikes 2 sätestatud summast (130,80€) väiksem kohatasu).

Määruse § 3 reguleerib kohatasu maksmise tingimusi. Alates 1. jaanuarist 2022 on kohatasu munitsipaallasteaedades kohustatud maksma ainult need lapsevanemad, kelle enda ja kelle lapse elukoht Eesti Rahvastikuregistri andmetel ei ole jooksva aasta 1. jaanuarist alates Jõelähtme vald. Kohatasu maksab lapsevanem täiskuu eest olenemata lapse lasteaiast puudutud päevade arvust, lapse lasteaia nimekirja arvamise kuu esimesest päevast kuni lapse lasteaia nimekirjast väljaarvamise kuu viimase päevani. Kohatasu arvestamise aluseks on EHISe 10nda kuupäeva nimekiri, millest nähtub nii valla lasteaedades õppivate muu registriga õpilaste nimekiri kui väljaspool Jõelähtme valda õppivate valla registriga laste nimekiri.

Lõige 4 reguleerib lasteaia koha kasutamise soovi peale lapse lasteaia lõpetamist (lasteaed lõppeb kooli mineva lapse jaoks mai lõpus)– vanem esitab lasteaia direktorile avalduse, milles näitab ära täiendava koha kasutamise perioodi (kohta on täiendavalt võimalus kasutada peamiselt juuni kuus). Jõelähtme Vallavalitsus esitab lapsevanemale ettemaksuarve kohatasu ja toiduraha kohta, kusjuures toiduraha arvestamisel võetakse aluseks lasteaias kehtiva toidupäeva maksumuse piirmäär.

Lõikes 4 on reguleeritud lasteaia kollektiivpuhkuse ajal valla teise lasteaia koha kasutamise võimalus, koha taotlemine ja selle eest tasumine.

Lõige 7 annab lasteaia direktorile aluse lapsevanemale kirjaliku meeldetuletuse tegemiseks, kui lapsevanem on jätnud tähtajaks tasumata lasteaia toiduraha ja/ või kohatasu.

Määruse § 4 toob välja munitsipaallasteaia kohatasust vabastamise tingimused. Lõige 1 sätestab, et kohatasust vabastatakse pered, kus lapse ja vanema(te) elukohaks Eesti Rahvastikuregistri andmetel alates jooksva aasta 1. jaanuarist on Jõelähtme vald. Jõelähtme valla lasteaedades käivatele laste peredele rakendub lõikes 1 nimetatud kohatasu vabastus automaatselt.

§ 4 lõike 2 alusel peavad need pered, kelle enda ja lapse elukohaks Eesti Rahvastikuregistri andmetel on Jõelähtme vald peale 1. jaanuari, kohatasu maksma kuni järgmise aasta 1. jaanuarini. Kui siis on elukohaks endiselt Jõelähtme vald, siis rakendub perele kohatasu vabastus juba automaatselt.

Määruse § 5 reguleerib kohatasu hüvitamist nendele peredele, kelle registrijärgne elukoht (lapse ja vanema(te)), on küll Jõelähtme vald, aga nende lapsed käivad pere jaoks olulisel põhjusel naaberomavalitsuse munitsipaallasteaias. Ka siin rakendub kohatasu vabastuse põhimõte rahvastikuregistri järgse elukoha alusel, erisus on selles, et teiste omavalitsuste territooriumil asuvates koolieelsetes lasteasutustes ei ole võimalik kohatasu vabastust rakendada. Küll on meil võimalus peredele hüvitada lapse lasteaias kehtiv kohatasu määr. Kohatasu hüvitamiseks on lapsevanemal vajalik esitada Jõelähtme Vallavalitsusele vormikohane avaldus. Avalduse esitamise järgselt kontrollib haridus-, kultuuri- ja sotsiaalosakonna vastav ametnik kohatasu kompenseerimiseks vajalikke asjaolusid ning seejärel koostab finantsosakonnale väljamaksmiseks õiendi. Lisaks avaldusele võetakse kontrollimiseks aluseks ka EHISes kinnitatud Jõelähtme valla registriga laste nimekiri iga kuu 10nda kuupäeva seisuga. Lõige 4 sätestab kohatasu hüvitamise hetke, milleks on lapsevanema poolt avalduse esitamisele järgnev kuu.

1. **Eelnõu mõju valla eelarvele**

10. novembri 2021 seisuga käib teiste omavalitsuste koolieelsetes munitsipaallasteasutustes kokku 32 last, 5 erinevas omavalitsuses. Tabelis on välja toodud omavalitsuste kaupa lasteaias käivate laste arvud ja konkreetses omavalitsuses kehtivad kohamaksu määrad koos aasta kogukuluga (arvestades 11 kuu kohatasu).



Jõelähtme valla kolmes lasteaias käib 1. detsembri 2021 seisuga 409 last, kellest 10 lapse elukohaks ei ole Jõelähtme vald.

2019. aastal saime lapsevanemate poolt tasutud kohamaksudest tulu 138 835€;

2020. aastal saime tulu 119 337€

2021. aastal prognoositav tulu 134 518€.

Kahte viimast aastat on mõjutanud erinevatel perioodidel rakendatud Covidist tulenenud kohatasu vabastused ja/ või erisused.

2022. aasta tuluks oleks prognooside alusel 161 458€, millest ollakse uue määruse kehtestamisel valmis loobuma, eesmärgiga toetada valla perede toimetulekut ja hakkamasaamist igapäevaselt kallinevas ühiskonnas.

Carmen Viherpuu

Haridus-, kultuuri- ja sotsiaalosakonna juhataja